## LĪGUMS nr.73/2018

Jūrmalā 2018.gada 16. jūnijā

**Sabiedrība ar ierobežotu atbildību "Jūrmalas slimnīca"**, Reģ.nr.40003220000, turpmāk tekstā **„Pasūtītājs”**, tās valdes priekšsēdētāja \_\_\_\_\_\_\_\_\_\_\_ un valdes locekles \_\_\_\_\_\_\_\_\_\_\_\_\_\_personā, kas darbojas saskaņā ar statūtiem, no vienas puses, un

**Sabiedrība ar ierobežotu atbildību „Akadēmiskā histoloģijas laboratorija”,** Reģ.nr.50003514371, turpmāk tekstā „Izpildītājs”, tās valdes locekles \_\_\_\_\_\_\_\_\_\_\_ personā,kas darbojas saskaņā ar statūtiem, no otras puses,

Kopā saukti Līdzēji, katrs atsevišķi – Līdzējs,

pamatojoties iepirkuma „Histoloģisko izmeklējumu nodrošināšana SIA “Jūrmalas slimnīca” vajadzībām”, ID Nr. SIAJS2018/11”, rezultātiem, kas tika rīkots saskaņā ar Publisko iepirkumu likuma 9. pantu, noslēdz šādu līgumu (turpmāk – Līgums) par sekojošo.

1. **Līguma priekšmets**

Pasūtītājs uzdod un Izpildītājs ar savu ārstniecisko personālu izpilda Pasūtītāja pasūtītos medicīniskos pakalpojumus histoloģijā, saskaņā ar šī Līguma noteikumiem un šī Līguma pielikumiem, kur kopējā pakalpojuma cena visam apjomam šī Līguma ietvaros nepārsniedz **EUR 24814,44** (divdesmit četri tūkstoši astoņi simti četrpadsmit euro, 44 centi) bez PVN.

1. **Izpildītāja pienākumi un tiesības**
   1. Izpildītājs ir atbildīgs par kvalitatīvu preparātu sagatavošanu analīzei un kompetentu izmeklējumu atbilžu sniegšanu.
   2. Izpildītājs savam personālam nodrošina aprīkojumu un atbalstu, kas ir nepieciešams, lai efektīvi pildītu tam uzticētos pienākumus.
   3. Izpildītājs aizpilda ambulatoro talonu par veiktajiem valsts apmaksātiem ambulatorajiem, dienas stacionāra audu histoloģiskiem izmeklējumiem saskaņā ar spēkā esošo likumdošanu un iesniedz Nacionālajā Veselības dienestā, kas veic audu histoloģisko izmeklējumu apmaksu Izpildītājam.
   4. Izpildītājs ir atbildīgs par veiktā un sniegtā Pakalpojuma kvalitāti, un šai sakarā apņemas atlīdzināt Pasūtītājam visus pierādāmos ar Pakalpojuma neatbilstību kvalitātei saistītos zaudējumus.
   5. Izpildītājs spēj nodrošināt Pasūtītājam histoloģijas izmeklējumu testēšanas pārskatu nodošanu gan elektroniskā formā tūlīt pēc testēšanas pabeigšanas, gan papīra formā, ievērojot ar Pasūtītāju saskaņotos laika termiņus (pielikums pie Līguma par izmeklējumu rezultātu paziņošanas laikiem).
   6. Izpildītājam ir pienākums paziņot Pasūtītājam, ja Izpildītāja akreditācijas apliecība audu histoloģijas izmeklēšanā netiek atjaunota.
   7. Izpildītājs atkārto izmeklēšanu uz sava rēķina, ja izmeklēšanas procesā Izpildītāja vainas dēļ radušās kļūdas.
2. **Pasūtītāja tiesības un pienākumi.**
   1. Pasūtītājs nodod Izpildītāja pilnvarotai personai kvalitatīvu izmeklējamo materiālu (pareiza pacientu identifikācija un paraugu marķējums, materiāla pareiza uzglabāšana) kopā ar precīzi un pareizi noformētu nosūtījumu. Nosūtījuma izrakstīšana uzskatāma par pasūtījuma izdarīšanu. Pasūtītājs ir atbildīgs par nosūtījuma veidlapā ietverto ziņu patiesumu.
   2. Audu materiālu histoloģiskai izmeklēšanai Pasūtītājs kopā ar precīzi aizpildītu nosūtījuma formu (76.pielikums MK noteikumi Nr.265 (04.04.2006.) ”Nosūtījums patohistoloģiskajai izmeklēšanai” vai līdzīga pēc abu Līdzēju pušu savstarpējas vienošanās) un operācijas vai diagnostiskās manipulācijas apraksta kopiju, nogādā Izpildītājam pēc adreses Ilūkstes iela 45, Rīga, no plkst. 8.00 līdz plkst. 15.00. Steidzamos gadījumos, iepriekš to telefoniski saskaņojot, iespējama materiāla nogādāšana un pieņemšana Izpildītāja laboratorijā arī citos laikos.
   3. Pasūtītājs ir atbildīgs par pareizu audu materiāla paņemšanu, transportēšanu un saglabāšanu līdz tā nogādāšanai Izpildītāja laboratorijā.
   4. Par nepieciešamību veikt patoloģiskās anatomijas izmeklējumus jeb autopsijas (saskaņā ar NVD manipulāciju kods 54002, kas atšifrēti šī līguma pielikumā Nr.1) Pasūtītāja pārstāvis Izpildītājam paziņo telefoniski un nodrošina Izpildītāja pārstāvi ar mirušā pacienta slimības vēsturi un precīzi aizpildītu medicīnisko dokumentāciju. Pasūtītājs pats vai ar savas līgumorganizācijas starpniecību nodrošina Izpildītāju ar šajā punktā minēto manipulāciju veikšanai nepieciešamām un piemērotām telpām, kā arī atbild par nelaiķa un tā bioloģiskā materiāla saglabāšanu, kas netiek nosūtīts histoloģiskai izmeklēšanai.
   5. Pasūtītājam ir tiesības lauzt Līgumu pirms termiņa, ja Izpildītājam nav spēkā akreditācijas apliecības audu histoloģijas izmeklēšanā.
   6. PASŪTĪTĀJS var iegādāties no IZPILDĪTĀJA arī citus biomateriālu patomorfoloģiskos un citoloģiskos izmeklējumus, kuru patēriņš ir neregulārs un nav iespējams noteikt iegādes nepieciešamību uz iepirkuma rīkošanas brīdi. Tehniskajā specifikācijā neiekļauto pozīciju apjoms nepārsniegs 15 % no iepirkuma apjoma un tiks ieskaitīts kopējā Līguma summā.
3. **Apmaksas kārtība**
   1. Par maksas audu histoloģiskiem izmeklējumiem PASŪTĪTĀJS norēķinās saskaņā ar šim Līgumam pievienotajā Cenrādī noteiktajām cenām (saskaņā ar finanšu piedāvājumu) 14 (četrpadsmit) dienu laikā no Pārskata abpusējas saskaņošanas un pareizi noformēta rēķina (līg.nr. dat, u.c.) saņemšanas dienas.
   2. Samaksu par iepriekšējā mēnesī sniegtajiem pakalpojumiem Pasūtītājs veic 14 (četrpadsmit) dienu laikā no Izpildītāja rēķina saņemšanas dienas. Par laikā neveiktiem maksājumiem Izpildītājam ir tiesības prasīt no Pasūtītāja līgumsodu 0.2% apmērā par katru kavējuma dienu. Pasūtītājam piemēroto līgumsodu summa nevar pārsniegt 10% (desmit procenti) no līgumā norādītās līgumcenas.
   3. Līdzējiem vienojoties tiek noteikts, ka Izpildītājs maksu par Pakalpojumu Pasūtītājam aprēķina kā mēneša maksu, iesniedzot elektroniskā formā saskaņošanai Pakalpojuma Pārskatu, norādot pacienta datus, veiktās maksas analīzes nosaukumu, maksas analīzes veikšanas datumu, cenu, turpmāk – Līgumā saukts Pārskats. Pēc Pārskatu saskaņošanas Izpildītājs iesniedz rēķinu par iepriekšējā kalendārajā mēnesī sniegtajiem Pakalpojumiem, rēķinu iesniedzot līdz attiecīgā kalendārā mēneša 15. (piecpadsmitajam) datumam,
   4. Pasūtītājam ir tiesības neapmaksāt nekvalitatīvi izpildītas manipulācijas. Gadījumā, ja Pasūtītājs uzskata, ka manipulācija veikta nekvalitatīvi, Pasūtītājs informē par to Izpildītāju 10 dienu laikā pēc Izpildītāja izsniegtās izmeklējuma atbildes saņemšanas.
   5. Līdzējiem ir saistošas katras manipulācijas cenas, bet ne plānotais apjoms katram manipulācijas veidam atsevišķi.
   6. Ja Izpildītājs nav nodrošinājis histoloģisko analīžu savlaicīgu un kvalitatīvu izpildi līgumā noteiktajos termiņos (pielikums pie Līguma par rezultātu paziņošanas laikiem), tad Izpildītājs maksā Pasūtītājam līgumsodu 0.2% apmērā par katru kavējuma dienu. Izpildītājam piemēroto līgumsodu summa nevar pārsniegt 10% (desmit procenti) no neizpildītā pakalpojuma apjoma. Līgumsodu Izpildītājs maksā saskaņā ar Pasūtītāja izrakstīto rēķinu.
   7. Līgumā noteikto līgumsodu nomaksa nevienu no Līdzējiem neatbrīvo no saistību izpildes un papildus zaudējumu atlīdzināšanas, ja tādi ir radušies otra Līdzēja prettiesiskas rīcības rezultātā un ir konstatēta un dokumentāli pierādīta zaudējumu nodarītāja vaina.
4. KONFIDENCIALITĀTE

Izpildītājam jārīkojas ar visu šī Līguma sakarā iegūto informāciju, kuru Izpildītājs būs ieguvis šī Līguma darbības laikā vai pēc tam, kā ar konfidenciālu. Visa mutiski vai rakstiski izteiktā informācija tiek uzskatīta par Pasūtītāja konfidenciālu informāciju, izņemot tādu informāciju, kas atklājama saskaņā ar attiecīgo likumdošanu. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

1. **LĪDZĒJU KONTAKTPERSONAS**
   1. Pasūtītāja kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. Izpildītāja kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   3. Histoloģisko izmeklējumu rezultāti šifrētā veidā tiek nosūtīti uz epastu \_\_\_\_\_\_\_\_\_\_\_\_\_\_\_\_\_\_\_\_\_\_ .
   4. Līdzēju kontaktpersonas ir atbildīgas par līguma izpildes uzraudzīšanu. Līdzēju kontaktpersonu prombūtnes laikā (atvaļinājuma, komandējuma vai pārejošas darba nespējas laikā) to pienākumus pilda citi Līdzēju darbinieki ar atbilstošu kompetenci.
   5. Visa informācija, kas saistīta ar līguma izpildi, Līdzēju strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (līguma 6.1. un 6.2.punktā norādītās e-pasta adreses, kā arī Līdzēju kontaktpersonu prombūtnes laikā (atvaļinājuma, komandējuma vai pārejošas darba nespējas laikā) e-pasta adreses, ko izmanto to aizvietotāji).
2. **DATU AIZSARDZĪBA**
   1. Izpildītājs datu apstrādes gaitā īstenos atbilstošus tehniskos un organizatoriskos pasākumus tādā veidā, lai tiktu ievērotas Vispārīgās datu aizsardzības regulas un Fizisko personu datu aizsardzības likuma prasības, un apņemas nodrošināt Lietotāja kā datu subjekta tiesību aizsardzību.
   2. Izpildītājs drīkst piesaistīt datu apstrādātājus tikai ar Pasūtītāja rakstisku atļauju.
   3. Izpildītājs apņemas ievērot konfidencialitāti attiecībā par fizisko personu datiem, kas tiks apstrādāti šī Līguma ietvaros.
   4. Izpildītājs apstrādās Lietotāju personas datus tikai saskaņā ar šajā Līgumā ietvertajiem noteikumiem un/vai citiem noteikumiem, par kuriem Līdzēji atsevišķi rakstiski vienosies.
   5. Izpildītājs, ciktāl tas ir iespējams, ņemot vērā apstrādes būtību, palīdzēs Pasūtītājam izpildīt pienākumu atbildēt uz pieprasījumiem, ar kuriem Pasūtītāja klienti īstenos savas datu subjektu tiesības.
   6. Izpildītājs dos pieeju informācijai, kas nepieciešama, lai apliecinātu, ka tiek pildīti Izpildītājam noteiktie pienākumi, un šajā jautājumā ļaus Pasūtītājam vai Pasūtītāja pilnvarotam revidentam veikt revīzijas, tostarp pārbaudes, un sniegs tajās savu ieguldījumu.
   7. Izpildītājs garantē, ka Izpildītājs visā šī līguma darbības laikā ir iegūtas visas nepieciešamās piekrišanas, atļaujas, licences un pilnvarojumi, lai nodrošinātu, ka Izpildītājs sniedz pakalpojumus saskaņā ar Līgumu atbilstoši visu piemērojamo likumu un noteikumu prasībām. Izpildītājs nodrošina un ir atbildīga par to, lai visi šī līguma ietvaros iegūtie dati tiek apstrādāti tikai saskaņā ar piemērojamajiem datu aizsardzības likumiem un noteikumiem, piemēram, atbilstoši Vispārīgajai datu aizsardzības regulai (ES regulai Nr.2016/679).
3. **Papildus noteikumi.**
   1. **Līgums stājas spēkā 2018.gada 16.jūnijā un ir spēkā līdz 2019.gada 15.jūnijam**. Par līguma darbības izbeigšanu pirms termiņa Līgumslēdzēji brīdina otru pusi šajā līgumā paredzētajā kārtībā.
   2. Ja kāds no līguma nosacījumiem zaudē spēku normatīvo aktu grozījumu gadījumā, līgums nezaudē spēku tā pārējos punktos, un šajā gadījumā Līdzēji piemēro līgumu atbilstoši spēkā esošajiem normatīvajiem aktiem.
   3. Ja kādam no Līdzējiem tiek mainīti rekvizīti, tad tas nekavējoties elektroniski paziņo par to otram Līdzējam (viena Līdzēja kontaktpersonai informējot otra Līdzēja kontaktpersonu). Ja Līdzējs neizpilda šī apakšpunkta nosacījumus, uzskatāms, ka otrs Līdzējs ir pilnībā izpildījis savas saistības, lietojot šajā līgumā esošo informāciju par otru Līdzēju.
   4. Līdzēju reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, tiek mainīts to vadītājs, līgums paliek spēkā un tā nosacījumi ir saistoši Līdzēja tiesību un saistību pārņēmējam. Izpildītājs brīdina Pasūtītāju par šādu apstākļu iestāšanos vienu mēnesi iepriekš.
   5. Strīdus, kas rodas šī līguma izpildes gaitā vai sakarā ar šo līgumu, Līdzēji risina savstarpēju pārrunu ceļā 5 (piecu) darba dienu laikā. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   6. Līdzēji garantē, ka to pārstāvjiem ir attiecīgas pilnvaras, lai slēgtu šo līgumu un uzņemtos tajā noteiktās saistības un pienākumus.
   7. **Visās pavadzīmēs un rēķinos, kas saistīti ar šo Līgumu, jāuzrāda Līguma numurs.**
   8. Līdzēji atlīdzina viens otram tiešos un netiešos zaudējumus, kas ir nodarīti to vainojamas rīcības rezultātā, saskaņā ar Civillikumu un citiem normatīvajiem aktiem.
   9. Līgumsoda samaksa neatbrīvo Līdzējus no Līguma saistību izpildes, izņemot – ja tiek konstatēta apakšuzņēmēju nesaskaņota nomaiņa.
   10. Ir pieļaujami tikai Līguma nebūtiski grozījumi. Jebkuri grozījumi vai papildinājumi Līgumā izdarāmi rakstveidā, Pusēm par to vienojoties, un tie kļūst par Līguma neatņemamu sastāvdaļu ar brīdi, kad to ir parakstījuši abi Līdzēji.
   11. Pasūtītājam ir tiesības vienpusēji paziņot par Līguma pirmstermiņa izbeigšanu, šādu paziņojumu nosūtot 7 (septiņas) dienas iepriekš, ja:
       1. Izpildītājs sniedz nekvalitatīvus pakalpojumus, vai kļūdainus izmeklējumu rezultātus, ko apliecina cita pakalpojumu sniedzēja veikto izmeklējumu rezultāti, un Izpildītājs to nevar objektīvi izskaidrot;
       2. atkārtoti šī Līguma ietvaros izmeklējumu laikā tiek sabojāts izpētes materiāls un nav iespējams saņemt izmeklējumu rezultātus;
       3. Izpildītāja darbībā tiek konstatēts Vispārīgās datu aizsardzības regulas un Fizisko personu datu aizsardzības likuma pārkāpums, vai izmeklējumu rezultātu paziņošanai netiek nodrošināta ierobežota piekļuve.
   12. Izpildītājam ir tiesības vienpusēji paziņot par Līguma pirmstermiņa izbeigšanu, šādu paziņojumu nosūtot 10 (desmit) dienas iepriekš, ja Pasūtītājs kavē pakalpojumu apmaksu vairāk kā 30 dienas, un pēc Izpildītāja rakstveida brīdinājuma nav veicis visa parāda samaksu (neapstrīdēto daļu).
   13. Līgums sagatavots latviešu valodā, parakstīts divos eksemplāros uz 15 (piecpadsmit) lapām, t.sk.3 (trīs) pielikumiem, katram Līdzējam pa vienam eksemplāram. Abiem līguma eksemplāriem ir vienāds juridisks spēks.

**Pielikumā:**

1. Pielikums nr.1 „Finanšu piedāvājums”;
2. Pielikums nr.2.Tehniskā specifikācija,
3. Pielikums nr.3. Laboratorijas informācija klientiem

**LĪDZĒJU REKVIZĪTI UN PARAKSTI:**

|  |  |
| --- | --- |
|  |  |
|  |  |
|  |  |